Ja, nu er det måske et meget spurgt spørgsmål (som jeg godt nok ikke lige kunne finde), men hvornår får jeres heste vinterdækken på? Har ikke mulighed for at skifte dækken om morgenen og om aftenen, så det er et han skal stå med hele dagen. Han blev klippet over hele kroppen (undtagen ben, hoved og firkant ved sadlen) for 3 uger siden. Hvornår skal han have vinterdækken på?
...den går vel med dækken nu eller hvad?
min går med vinterdækken nu (300 gram), fik de på i søndags efter han blev klippet. hans overgangs var ikke varmt nok, havde ellers håbede at jeg kunne vente, men det kunne det desværre ikke.
Plethesten: Jo, det gør han da. Klipper da ikke bare pelsen af min hest uden at give ham noget tilsvarende på, men han står med sit overgangsdækken med 200 gram. Mit vinterdækken har 400 gram.
Min hyp fik vinterdækken på i onsdags fordi hun ikke kunne holde varmen i sit overgangsdækken. Men tror det er forskelligt fra hest til hest   Men du kan evt. mærke om din hyp er varm under dækkenet, og hvis den er kold, ville jeg skifte til vinterdækken. Maria
min har gået med et regndækken et stykke tid , da frosten begyndte at falde fik den et tykkere på !
Dækkentykkelse er især afhængig af udetemperaturen, men også af dækkenets kvalitet (især åndbarhed)!! Normalt vil jeg sige, at hvis man klipper i september/oktober, så kan man ved for den årstid normale temperaturer lægge 200 gram på. Og hvis man klipper i november/december kan man lægge vinterdækken 3-400 gram på. Hvis man har klippet for 3-4 uger siden og dengang lagt 200 gram på, så vil jeg skyde på, at hesten snart skal have 3-400 gram på, men om man venter lidt endnu, til det bliver endnu koldere - tja, det er vel også lidt afhængig af hesten (og temperaturerne)! Det er jo lidt koldt lige for øjeblikket, men allerede midt på ugen stiger temperaturerne generelt lidt igen. Der vil komme en tid, hvor vi har frost døgnet rundt. En ikke-klippet hest mener jeg aldrig har behov for mere end 200 grams dækken. Det er bedst, at hesten har ude- og indedækken. Hvis hesten kun står med det samme dækken, stiller det i hvert fald meget høje krav til dækkenets kvalitet og åndbarhed, især hvis stalden er varmere end udenfor. Hvis dækkenet ikke har en høj kvalitet mht. åndbarhed, kan man tydelig mærke, at dækkenet bliver fugtigt indvendigt og "fedtet". Det gør de gode dækkener ikke, er min erfaring. De gode dækkener er for mig helt klart Bucas og Rambo. Jeg har prøvet flere andre billigere mærker, men deres åndbarhed og rivfasthed lever ikke op til Bucas og Rambo.
Tak for svarene, mit problem med at mærke er at jeg ikke rigtig er der om morgenen eller når de er ude om formiddagen, og kunne forestille mig det var der der er koldest. Og har jo som sagt desværre ikke mulighed for at få skiftet dækken når han skal ud, for der er jeg i skole. Men tak for svarene! Kan godt ske han snart skal have det på!
hej.. min hest har bare det samme vinterdækken (400 gram) på 24 / 7  det går fint  knus
ja er kommet helt i tvivl om min hest er krybbe bider... han står og støtter med tænderne på inventaret i boksen (kun når der står nogen foran boksen) men lyder ikke til at han sluger luft ind... er dette en krybbe bider? jeg har nemlig forstået at de skal sluge luft ind for at være krybbe bider men er ikke sikker...
Klik på linket til min hjemmeside og læs under "hesteviden".
og læst.. og lært mange nyttige ting er dog ikk sikker på det knæk i nakken som der er omtalt... altså hvordan det ser ud? han for næsten ikk foder i krybben men utrolig meget wrap.. han er på ingen måde en stresset hest men om han har det med mave syren tør jeg ikk sige... det er igen ikk noget han gør tit og heller ikk noget andre i stalden har sagt til mig men noget jeg selv har bidt mærke i han gør få gange men vil jo gerne have det afhjulpet
Min vallak har gået sammen med min hoppe, som krybbebed fra omkring år 2001 til sin død i januar 2006 - herefter fik han ny staldkammerat, som ligeledes er krybbebider. De har gået på løsdrift siden 2001, og har altid fået meget lidt stivelse. I år lever han udelukkende af vitaminer, roepiller og wrap. Han er begyndt på ind i mellem at sætte sine tænder omkring lågen på samme måde som en krybbebider - jeg har endnu ikke oplevet, han har suget ind, men alligevel - jeg er så skidebange for, at han begynder.. Ofte kommer der råd fra folk, der har "helbredt" en krybbebider - bare ved foderomlægning, men vi må jo konstatere, at heste er forskellige, jeg mener, hvis han begynder: 14 år gammel Løsdriftshest wrap og roepiller 3 tdr. land at gå på krybbebidning smitter ikke    suk!!
netop også mega bange for at han begynde på... han skal aldrig sælges så er ligeglad med at det er en handels fejl men ønsker ikk min hest på nogen måde har det skidt
Hej allesammen (lidt langt håber i vil læse det, og hjælpe mig) Nu får i først lige historien om sygdomsforløbet: 16. juli 2007 hávde min hest kiropraktor (tove Due), fordi jeg synes han ikke brugte hans bagpart ordenligt, især ikke i skridt. Jeg red da på ham efter 3 dage, hvor han bare var rigtig god. Han havde så fri i 14 dage. Da jeg så ville ride ham i form igen efter ferien var han som før, han havde haft kiropraktor. Det blev være og være den følgende måned. og i slutningen af August trådte han kun 10 cm. med den ene bagben og normalt med det. Men KUN når jeg forsøgte at ride ham til biddet. og der var ingen problemer i trav/galop. Jeg kontaktede da min fortrukne dyrlæge (Peter Busk - Skjern Å) Han ville udfra, hvad jeg havde fortalt i telefonen, foretage en halthedundersøgelse. Den gik han igennem uden anmærkninger, først da han så ham under rytter i skridt, kunne han se haltheden. Jeg havde en kiropraktor fra skjern å ude, hun foretog kiropraktik på ham. Hun fastslog lige som den forrige dyrlæge heller ikke nogen endelige dianose, men fastslog dog det var i krydset/lænden/bæknet/korsbenet. Hun gav mig en træningsplan for de næste 14 dage, og sagde at vi skulle snakke sammen igen efter de 14 dage. Jeg skulle i træningsplanen kun foretage let ridning, og ride ham meget dybt i trav, og slet ikke skridte på ham. Altså han overanstrengte ikke hans læn i denne periode. Efter de 14 dage kom hun igen, og gjorde det samme som første gang, hun sagde jeg skulle forsætte træningen som første gang. Hun mente det var blevet bedre. Så snart jeg forsøgte at samle ham i skridt igen begyndte han at gå "kort-lang" - halte næsten som før, altså der var næsten ikke sket bedring efter min mening. Jeg modtog da en dyrlæge regning på 3700 for de 3 gange. Efter jeg modtog dyrlæge regningen, besluttede jeg mig for at jeg ville prøve Tove Due igen, da hendes måde at udøve kiropraktik, er meget anderledes end, den anden kiropraktor. På mandag (19.nov.) skal han så til Tove Due. Jeg havde for 3 dage siden, en 3. dyrlæge ude, egentlig bare for at vaccinere men han kiggede også hans kryds. Han sagde da "dens bækken er skævt. Hvis det er vokset skævt bliver den aldrig ridehest igen, og hvis det er slået skævt skal den nok have fri et halvt år" Så nu er Tove Due på mandag 4 dyrlæge på sagen, og jeg håber virkslig hun kan rette det, men jeg er begyndt at blive bange for hun ikke kan. Hvis ikke hun kan rette det, ja så er den sidste mulighed vel at sende ham til dyrhospitalet i ansager og få ham tjekket helt igennem og måske scnannet krydset og få ham i røngten. Nu er det bare sådan at min pung også skriger.. Jeg har brugt: 800 kr. Tove Due 16. juli 3600 kr. 2x kiropraktor + halthedsundersøgelse 800 kr. Tove Due 19. nov. Det kan jeg klare, men jeg tænker nu, hvis Tove Due ikke kan gøre det bedre, hvor længe skal så blive ved? Min hest er udelukkende til hygge brug, han kunne før gå en LA1 og han kommer nok ikke meget længere i dressuren ( altså han har ikke kapacitet til mere). Han er 156 høj, blandings vallak på 8 år og jeg har givet 10.000 for ham for 2½ år siden. Han er selvfølgelig steget lidt i værdi, da han intet kunne da jeg fik ham. Jeg har nu brugt 5200 på ham, og hvis Tove Due ikke kan finde ud af, hvad der er galt, kan jeg jo sagtens vinke farvel til de næste 5000 kr. ved at sende ham til ansager. Jeg tænker så, hvis han så bliver rask af det, ja så har jeg min elskede hest tilbage, hvilket ville det bedste. Men hvis han så ikke bliver rask af dette, så skal han slagtes/ikke ridehest, så er det mange penge at bruge igen. Jeg tænker bare hvor længe skal jeg blive ved, og hvad får jeg ud af at blive ved..? Det lyder meget hårdt at sige sådan om sit kæreste eje, men hvad siger i? Han er heller ikke forikret, så hvis man vælger at stoppe har forskringen heller ikke noget at sige.. Puha det blev langt, men rart at få lettet hjertet lidt, håber virkelig i vil hjælpe mig.. Et billede af ham..  
... dine overvejelser. Jeg ved ikke hvor længe du skal blive ved - det kan kun du selv afgøre. Jeg ved præcist hvor jeg selv ville stoppe, men jeg er ikke dig, og din hest er ikke min, så jeg vil ikke pådutte dig mine holdninger. Èn ting ligger dog helt fast: heste har ikke noget forhold til liv eller død, og uanset hvornår du stopper, så skal du kun stå til ansvar over for dig selv - IKKE for en flok fremmede mennesker på et website. Dermed mener jeg, at du ikke behøver at føle dig ansvarlig, hvis du får svar, der handler om hvor synd det er at aflive hesten. Som sagt er det kun dig, der kan afgøre, hvornår nok er nok. Hilsen Sif
Sif tak for svaret.. Selvfølgelig skal man ikke stå til ansvar for jer herinde. Det har du helt ret i. Men jeg er bare ret meget på barbund om hvordan jeg skal forholde mig til situationen. For jeg vil på en måde gerne have dyrlægen skal erklære den "død" før jeg beslutter noget, men på den anden side det kræver jo jeg vil blive ved til det sidste.. Og det er det, jeg ikke ved om jeg orker, og om jeg har penge til.. Puha..
Jeg er ked af det på dine vegne over at det ser håbløst ud. Jeg vil dog ikke uddybe min egen hestehistorie, men det korte og det lange er at min belgier som jeg gav 5000 kr for har korsledsproblemer og jeg i de sidste 8-9 måneder har brugt omkring 30000 kr på ham og han er stadig ikke rask. Det er en helvedes masse penge og det eneste der gør at jeg bliver ved er at jeg ved han ikke har ondt når han ikke er under rytter. Så længe jeg har råd vil jeg fortsætte med at forsøge på at få ham så god som ny og hvis man ikke om et halvt års tid kan sige om han blive brugbar eller ej får han lov til at blive førtidspensionist hos mig. Om jeg så er for dum ikke bare at opgive min lille fritidsinteresse eller hvad, ved jeg ikke. Men det er sådan jeg har det med det. Så man stopper når man ikke føler man kan have råd og overskud mere synes jeg... og så er det jo forskelligt fra person til person... Og forresten så nåede jeg ikke at få ham forsikret så når jeg siger at jeg har brugt mange penge...så har jeg brugt mange penge... Held og lykke med at få ham rask Belgieren Cadeau
vi er jo forskellige i vores holdninger til, hvor mange penge vi vil bruge på vores heste. Min den ældste hoppe,fik konstateret skævt bækken efter foling for seks år siden. jeg prøvede også kiropraktor, men det hjalp ikke. Dyrlægen skrev under på papirerne, og jeg fik noget af forsikringen udbetalt på hende. HUn lever stadig den gamle.HUn er bare pensioneret, og går og brænder husleje af. Men jeg kan ikke træffe beslutningen om at aflive hende.simpelthen alt for sværtr for mig.Andre har nemmere ved sådanne beslutninger. Min anden hopppe, er seks år, og hun blev svært forfangen forrige sommer. og kan slet ikek tåle græs mere.Hun var halt i fem måneder efter hun blev forfangen, og vi havde næsten opgivet hende. Jeg brugte MANGE penge på dyrlæger på hende. Jeg nægtede at give op. Idag er hun haltfri og gående som dressurhest. Og jeg fortryder bestemt ikke, at jeg ikke gav op. Du må selv træffe din beslutning, men som du kan se, er jeg ikke typen der giver op...;-) pøj pøj med ham.
Tak for svaret Belgieren Cadeau Ja du er jo faktisk på en måde i den samme situation som mig.. Puha du har virkelig også kæmpet, alt muligt held og lykke til dig. Jeg synes bare jeg mister modet mere og mere.. Især fordi jeg ikke har de penge, jeg så gerne ville bruge på ham